Ένα «κρυφό» δωμάτιο με περίπου 1.000 ιστορικά έγγραφα ανακαλύφθηκε στη Βουλή!

Ήταν η παρατηρητικότητα ενός υπαλλήλου της Βουλής πριν λίγους μήνες για μια καλά κρυμμένη πόρτα σε ένα διάδρομο κάτω από τα θεωρεία του κτιρίου του Κοινοβουλίου που οδήγησε στον ιστορικό «θησαυρό».

Σύμφωνα με το Αθηναϊκό Πρακτορείο, μέσα στο δωμάτιο της Βουλής βρίσκονταν στοιβαγμένα και σκονισμένα έγγραφα.

Αμέσως μόλις έγινε αντιληπτό το «κρυφό» δωμάτιο κλήθηκε ο Πρόεδρος της Βουλής Νίκος Βούτσης που έδωσε εντολή για αθόρυβη μελέτη και αξιοποίηση του ιστορικού υλικού.

Ο Νίκος Βούτσης θα δώσει αύριο συνέντευξη Τύπου για το υλικό που βρέθηκε και θα προβληθεί και σχετικό βίντεο από το χώρο.

Το πρώτο από τα έγγραφα χρονολογείται από το 1897 και το τελευταίο από το 1977.

Υπάρχει κατά πληροφορίες έγγραφο με την υπογραφή του Ελευθερίου Βενιζέλου ενώ υπάρχει ικανός αριθμός εγγράφων από την περίοδο της απριλιανής δικτατορίας.

Ο «θησαυρός» αριθμεί περί τα χίλια πρωτότυπα έγγραφα που ήταν μέσα σε 140 κουτιά.